**REŠITVE: SVOJILNI ZAIMKI IN POVRATNI SVOJILNI ZAIMEK**

**Vir: https://www.ucimte.com**

1. **Preberi besedilo. Poišči svojilne zaimke in jih obkroži.**

Špela je ena od novinark šolskega časopisa. **Njene** prispevke učenci z veseljem berejo. Odločila se je, da bo učence povabila k pisanju kritik gledaliških predstav. Učenci so se z veseljem odzvali na **njeno** vabilo in ko je imela dovolj **njihovih** kritik, se je lotila branja.

* **Moja** kritika je pozitivna, saj je bila predstava poučna in zabavna.
* Plesalec je bil neverjeten, saj so **njegovi** plesi spominjali na profesionalca.
* Obe glavni osebi sta bili zanimivi. **Njuni** vlogi sta bili nekoliko drugačni kot v pravih pravljicah.
* Igralci so se poglobili v igro in jo po **mojem** mnenju tudi začutili.

Špela je bila zelo zadovoljna z napisanimi kritikami. Naslednji dan je na hodniku ustavila svojega sošolca in mu rekla: »Žiga, **tvoja** kritika me je navdušila. Zagotovo jo bom objavila v časopisu. Rada bi s teboj naredila tudi intervju. **Najin** pogovor zna biti zelo zanimiv in humoren.« Žiga se ji je nasmehnil in odgovoril: »**Naša** šola ima veliko šaljivcev, zato naj **vaše** uredništvo razmišlja o časopisu, ki bo spravil v smeh večino učencev, pa tudi **naši** profesorji bi se lahko ob branju malo nasmejali.« Špela je sprejela **njegov** predlog in se takoj lotila dela.

1. **Svojilne pridevnike zamenjaj s svojilnimi zaimki in jih skupaj s samostalnikom napiši**

**na črto.**

Sosedina otroka sta se skrivala v gozdu in zagledala prestrašeno srno. **njena otroka**

Mama je zašila Petrov gumb, ki se mu je utrgal s srajce. **njegov gumb**

Juretov in Katjin spis je učiteljico zelo presenetil.  **njun spis**

Grega je povedal, da je bila Alenkina, Tomaževa in Tejina fotografija nagrajena na natečaju Moja fotografija. **njihova fotografija**

Metkine in Tinine nenavadne hlače so sošolci opazili, takoj ko sta vstopili v dvorano. **njune hlače**

1. **Dopolni povedi z manjkajočimi svojilnimi zaimki. Upoštevaj zapise v oklepajih.**

Nika, ali so **vaša** jabolka še vedno tako lepo rdeča?

Kdaj boš oddala **vajino** prijavnico za avdicijo na Slovenija ima talent?

**Naši** dogovori o lepem vedenju še vedno veljajo.

**Moj** največji problem v družbi je, da se ne znam sprostiti.

Nik, **najino** stanovanje bodo prišli jutri prebelit.

Maja je bila presenečena nad **njegovim** fantastičnim plesanjem.

Trener je pohvalil **našo** dobro igro v obrambi.

Vida je zanimalo, ali bo **najin** referat pri zgodovini zanimiv za sošolce.

**Njen** smeh je spravil v dobro volje še vse ostale obiskovalce prireditve.

Pred potovanjem v tujino mama ni našla **njunih** potnih listov.

» **Vaših** izgovorov pa res ne bom jemal resno,« je rekel oče.

Katja je povedala, da **tvojega** pisma ni dobila pravočasno.

1. **V povedih poišči svojilne zaimke. Izpiši jih v preglednico in napiši, čigavo lastnino ali pripadnost izražajo.**

Ana je na dvorišču prijazno pozdravila sosedo, ki jo je njen pozdrav zelo razveselil. Ko je Ana v njenih rokah zagledala težko vrečko, ji je ponudila pomoč. Vzela ji je vrečko in jo odnesla do njenega stanovanja. V drugem nadstropju je slišala Petra in Niko. Njuna glasnost očitno ni motilo sosedov. Odšla je po stopnicah in nenadoma je zaslišala Jureta, Luka in Majo. Vedela je, da se jim je zgodilo nekaj zanimivega, saj je njihov smeh odmeval po hodniku bloka. Ko so se srečali, je Jure rekel: »Tvoj oče pa zna biti zelo zabaven.« Ani ni bilo nič jasno, zato je začudeno rekla: Kaj, moj oče je bil zabaven? Ne, tega pa ne verjamem.« Odločila se je, da ugotovi, kaj se je zgodilo. Jure in Luka sta res prebrisana fanta. Ko se v šoli zbere na enem mestu veliko učencev, se je zagotovo zgodilo kaj zaradi njune navihanosti.

Odšla je domov, da ugotovi, kaj se je zgodilo. »Najin pogovor bo zelo zanimiv,« si je mislila Ana.

|  |  |  |  |
| --- | --- | --- | --- |
| Zaimki | Lastnina/pripadnost | Zaimki | Lastnina/pripadnost |
| **njen** | **Anin** | **tvoj** | **Anin** |
| **njenih** | **sosedinih** | **moj** | **Anin** |
| **njenega** | **sosedinega** | **njune** | **Juretove/Lukine/Lukove** |
| **njuna** | **Petrina in Nikina** | **najin** | **Anin in očetov** |
| **njihov** | **Juretov, Lukin/Lukov, Anin** |  |  |

1. **V povedih so uporabljeni svojilni zaimki in povratni svojilni zaimek. Razloži njihov pomen v danih povedih.**

*Zgled:*

*Ema je s svojim denarjem kupila vstopnico za koncert.*

***Denar, s katerim je kupila vstopnico za koncert, je Emina last.***

*Po smislu, npr.:*

Katja se je močno prestrašila njenega psa, ki je glasno zalajal.

**Pes, ki je glasno zalajal in Katjo močno prestrašil, je bil Mojčina/sošolkina/tetina/ prijateljičina last. Pes torej ni bil Katjina last.**

Prijateljica je bila ponosna na svojo obleko, ki jo je kupila za valeto.

**Obleka, ki jo je kupila za valeto in je bila nanjo zelo ponosna, je bila prijateljičina last.**

Bine je vzel svojo torbo za trening, njegovo pa je pozabil v sobi.

**Torba za trening je bila Binetova last, torba, ki jo je Bine pozabil v sobi, pa bratova/**

**Anžetova/Aleševa/Andrejeva last.**

Njuna sporočila so bila vedno kratka in jedrnata.

**Sporočila, ki so bila vedno kratka in jedrnata, so bila Juretova in Petrina/očetova in mamina/Vidova in Gorazdova last.**

**6. V povedih popravi napačne zaimke. Prečrtaj jih in nad njih napiši pravilne.**

Alenka je navdušeno pokazala svoja darila, ki jih je dobila za rojstni dan. **(Pravilno.)**

*Pojasnilo: Kdo/kaj je pokazala? Alenka. Darila so Alenkina last, last tistega, po katerem se vprašamo kdo/kaj, zato povratni svojilni zaimek svoj.*

Priznal je ~~njegove~~ **svoje** napake in se vsem zbranim opravičil.

*Pojasnilo: Kdo/kaj je priznal napake? On. Napake so last njega, tistega, po katerem se vprašamo kdo/kaj, zato povratni svojilni zaimek svoj.*

**Svojim** staršem se zahvaljujem za potrpežljivost.

*Pojasnilo: Kdo/kaj se zahvaljujem? Jaz. Starši so last mene, tistega, po katerem se vprašamo kdo/kaj, zato povratni svojilni zaimek.*

Peter je iz svoje omare vzel album in ga hitro odnesel v njeno sobo. **(Pravilno.)**

*Pojasnilo: Kdo kaj je vzel? Peter? Omara je Petrova last, last tistega, po katerem se vprašamo kdo/kaj, zato povratni svojilni zaimek.*

Vsak večer, preden zaspim, berem ~~mojo~~ **svojo** knjigo.

*Pojasnilo: Kdo/kaj bere? Jaz. Jaz sem lastnik knjige, knjiga je last tistega, po katerem se vprašamo kdo/kaj, zato povratni svojilni zaimek.*

Dare ima avto. ~~Svoj~~ **Njegov** avto se mu je pokvaril.

*Pojasnilo: Ne gre za last tistega, po katerem se vprašamo kdo/kaj, zato svojilni zaimek.*

Moja knjiga, ki sem jo dobila od očeta, je skrbno spravljena v predalu mize. **(Pravilno.)**

*Pojasnilo: Ne gre za last tistega, po katerem se v prašamo kdo/kaj, zato svojilni zaimek.*

Babica je v mladosti marsikaj doživela. Nekega dne mi je pripovedovala dogodke, ki se jih spominja iz ~~njene~~ **svoje** mladosti.

*Pojasnilo: Kdo/kaj se spominja? Babica. Spomini in mladost so babičini, zato povratni svojilni zaimek.*

Lea me je vprašala, če sem kje videla ~~svoj~~ **njen** dežnik.

*Pojasnilo: Kdo/kaj sem videla? Jaz. Dežnik je Lejin, torej njen, ni last tistega, po katerem se vprašamo kdo/kaj, zato svojilni zaimek.*

Na bazenu je moral vsak poskrbeti za ~~njegovo~~ **svojo** brisačo.

*Pojasnilo: Kdo/kaj je moral poskrbeti? Vsak/vsaka oseba. Brisača je last tistega/tistih, po katerem/katerih se vprašamo kdo/kaj, zato povratni svojilni zaimek.*

Vsi sorodniki so bili zelo v skrbeh za dedka in njegovo zdravje. **(Pravilno.)**

*Pojasnilo: Kdo/kaj so bili v skrbeh? Sorodniki. Sorodniki niso lastniki zdravja, torej zdravje ni last tistega/tistih, po katerem/katerih se vprašamo kdo/kaj. Zdravje je dedkova last, po dedku pa se vprašamo za koga/kaj so bili v skrbeh, zato svojilni zaimek.*

**7. Čigavo je kaj? V povedi odgovori na vsako vprašanje, tako da boš uporabil/-a svojilni zaimek oz. povratni svojilni zaimek.**

Z Ano sva imeli v kleti sadje. Čigavo sadje sva prinesli na mizo, ko so nas prišli obiskat sorodniki?

**Ko so nas prišli obiskat sorodniki, sva na mizo prinesli najino sadje.**

Rok, Gašper in Tine so ulovili nekaj rib. Čigave ribe so zvečer spekli na pikniku?

**Zvečer so na pikniku spekli njihove ribe.**

Narisala sem sliko sončnega zahoda. Čigavo sliko sončnega zahoda sem obesila na steno?

**Na steno sem obesila svojo sliko sončnega zahoda.** *(Pojasnilo: Kdo/kaj bom obesila? Jaz. Zvezki so last tistega, po katerem se vprašamo kdo/kaj.)*

Ti in oče sta popravila motor, ki sta ga imela že dolgo spravljenega v garaži. Čigav motor je bil končno pripravljen za poskusno vožnjo?

**Vajin motor je bil končno pripravljen za poskusno vožnjo.**

Matej je sošolki za rojstni dan prinesel darilo. Čigavo darilo za rojstni dan je sošolko presenetilo?

**Sošolko je presenetilo njegovo darilo za rojstni dan.**

Pia, ali mi lahko prineseš zvezke, da prepišem manjkajočo snov? Čigave zvezke bo Pia prinesla bolni prijateljici?

**Pia bo bolni prijateljici prinesla svoje zvezke.** *(Pojasnilo: Kdo/kaj bo prinesel? Pia. Zvezki so Pijina last, torej last tistega, po katerem se vprašamo kdo/kaj.)*

Hišnega ljubljenčka smo odpeljali k veterinarju. Čigavega hišnega ljubljenčka je moral veterinar cepiti?

**Našega hišnega ljubljenčka je moral veterinar cepiti.**

Mama se je močno razjezila name, ko je vstopila v sobo. Čigavih razmetanih stvari ni hotela pospraviti?

**Pospraviti ni hotela mojih razmetanih stvari.**